b'\n_START_ARTICLE_\nLucidar\n_START_PARAGRAPH_\nLucidar je zbirka srednjovjekovnih znanja i vjerovanja o materijalnom i duhovnom svijetu, opisanih na temelju anti\xc4\x8dkoga iskustva i iz kr\xc5\xa1\xc4\x87anske perspektive. Sadr\xc5\xbeaj je izlo\xc5\xbeen u obliku pitanja i odgovora. Pitanja postavlja u\xc4\x8denik a odgovara u\xc4\x8ditelj. Nema rasprave ili razmjene ideja. Odgovori u\xc4\x8ditelja  naj\xc4\x8de\xc5\xa1\xc4\x87e imaju oblik izvje\xc5\xa1tavanja i definiranja. Slika svijeta je poetska, simboli\xc4\x8dka i metafori\xc4\x8dka._NEWLINE_Prvotnu \xe2\x80\x9cteolo\xc5\xa1ku\xe2\x80\x9d verziju Lucidara sastavio je na latinskom jeziku Honorije Augustodunensis (1080.-1154.) po\xc4\x8detkom XII. stolje\xc4\x87a. Koncem istoga stolje\xc4\x87a nastala je njema\xc4\x8dka kompilacija Honorijeva djela s djelima iz zemljopisa, astrognozije, meteorologije, fiziologije itd. Obje su se ina\xc4\x8dice prevodile i \xc5\xa1irile srednjovjekovnom Europom.\n_START_SECTION_\nHrvatski prijevodi\n_START_PARAGRAPH_\nNajstariji prijevodi na starohrvatski (\xc4\x8dakavski) jezik potje\xc4\x8du iz 15. stolje\xc4\x87a. Na temelju talijanskih prijevoda Honorijeva latinskoga djela nastala su dva hrvatska prijevoda, stariji zapisan u prvoj polovini 15. stolje\xc4\x87a glagoljicom u Sienskom zborniku, koji se \xc4\x8duva u Biblioteci Communale i mla\xc4\x91i, nastao neovisno o spomenutom glagoljskom, poznat prema latini\xc4\x8dnom prijepisu \xc5\xa0iben\xc4\x8danina Gverina Tihi\xc4\x87a iz prve polovine 16. stolje\xc4\x87a. Ostali do danas poznati hrvatski prijevodi nastali su na temelju \xc4\x8de\xc5\xa1kih prijevoda njema\xc4\x8dke kompilacije ili su mla\xc4\x91i prijepisi i adaptacije najstarijih hrvatskih prijevoda sa staro\xc4\x8de\xc5\xa1koga. _NEWLINE_Te su glagolji\xc4\x8dke ina\xc4\x8dice su zapisane u Petrisovu zborniku, u dva Ber\xc4\x8di\xc4\x87eva fragmenta i u \xc5\xbdgombi\xc4\x87evu zborniku.\n_START_SECTION_\nPrimjer teksta\n_START_PARAGRAPH_\n[36.] Mlaji (u\xc4\x8denik) re\xc4\x8de: Na koliko jest delov sa svit razde\xc4\xbcen?_NEWLINE_Mojstar (u\xc4\x8ditelj) re\xc4\x8de: Na troje jest razde\xc4\xbcen: prvi d\xc4\x9bl jest Asija, drugi jest Erupa, treti jest Afrika._NEWLINE_[37.] Mlaji re\xc4\x8de: Povi mi ob toj zem\xc4\xbci ka se zove Asija._NEWLINE_Mojstar re\xc4\x8de: Asija po\xc4\x8di\xc5\x84e se na vstok slnca i tako dr\xc5\xbei do poludanja, dari do mora. I_NEWLINE_v toj strane jest raj. I v raji jest jedan isto\xc4\x8dnik is koga teku \xc4\x8detire rike te.'